DJNovice - april 2025

### **sistem javnega naročanja in konkurenčnost - PROŠNJA ZA SODELOVANJE V KRATKI ANKETI**

Kot smo že večkrat izpostavili, se glede na raziskave na področju javnega naročanja v zadnjem obdobju celotna Evropska unija sooča z nizko stopnjo konkurenčnosti. Posledično je na področje javnega naročanja potrebno vpeljati mehanizme, ki bodo pripomogli k povečanju konkurenčnosti. V tem delu smo v okviru Načrta za dvig konkurenčnosti v javnem naročanju 2025-2030 pripravili tudi kratko anketo, s katero želimo pridobiti informacije o vašem pogledu na stanje konkurence v javnem naročanju in razlogih zanjo.

Anketa je anonimna, izpolnjevanje vam bo vzelo največ 5 minut časa, vaši odgovori pa bodo za nas dragocena informacija o nadaljnjem urejanju sistema javnega naročanja.

Za vaše sodelovanje se vam zahvaljujemo, o rezultatih ankete pa bomo poročali po končani analizi.

**Anketa je dostopna tukaj:** [**https://gov-ankete.si/a/632bdf89**](https://gov-ankete.si/a/632bdf89)

### **OBVESTILO – portal javnih naročil – izpolnitev obrazca Obvestilo o oddaji naročila v primeru da naročilo / sklop ni bilo oddano**

Dodatno opozarjamo naročnike, da je na portalu javnih naročil pri izpolnitvi obrazca Obvestilo o oddaji naročila, v primeru da naročilo / sklop ni bilo oddano prišlo do spremembe. Na novo je potrebno izpolniti v točki D.2.1 polje »Število prejetih ponudb ali prijav za sodelovanje«. V nadaljevanju vam podajamo pojasnilo.

**ODDELEK D, točka D.2 Oddaja naročila**

V polju D.2 uporabnik v polju »Naziv naročila/sklopa« iz spustnega seznama izbere naziv sklopa, na katerega se nanašajo informacije v oddelku D.2. V primeru, da naročilo ni razdeljeno na sklope, uporabnik izbere iz spustnega seznama naziv javnega naročila, ki je na voljo. V polju »Status oddaje naročila« uporabnik izbere, ali je bilo naročilo/sklop oddano ali neoddano. Nato klikne na gumb "Shrani in preveri", saj se mu bodo glede na izbiro v polju »Status oddaje naročila« označili podatki z rdečo, ki jih mora obvezno izpolniti. V primeru, da naročilo/sklop ni bilo oddano, naročnik v polju »Informacije o neoddaji naročila« iz spustnega seznama izberite razlog za neoddajo naročila/sklopa. **V primeru, da naročilo/sklop ni bilo oddano, je potrebno na novo obvezno izpolniti v točki D.2.1 polje »Število prejetih ponudb ali prijav za sodelovanje«** in po potrebi še polje D.2.8 »Ta preklican ali neuspešen postopek se bo ponovno začel«.

Navedeno najdete tudi v navodilih za pripravo obrazcev, ki so dostopna v notranjem delu portala javnih naročil (po prijavi v portal), v zavihku »Moji dosjeji JN«, na desni strani pod »Navodila«.

**STIK Z NAMI**

**Ministrstvo za javno upravo, Direktorat za javno naročanje, Tržaška cesta 21, 1000 Ljubljana**

Telefonsko svetovanje (sistem javnega naročanja): 01 478 1688, vsak torek, sredo in četrtek med 9.00 in 12.00 uro: <https://ejn.gov.si/direktorat/pomoc-uporabnikom.html>  
  
Telefonsko svetovanje (tehnična pomoč, e-JN): 080 2002, vsak dan od ponedeljka do petka med 8.00 in 16.00 uro: <https://ejn.gov.si/tehnicna-pomoc> (Enotni kontaktni center državne uprave)  
  
Enota za pomoč uporabnikom, ki izvajajo oziroma sodelujejo pri javnih naročilih, sofinanciranih s sredstvi EU (help- desk): <https://ejn.gov.si/direktorat/pomoc-uporabnikom.html>

